**Ministru kabineta noteikumu projekta „Grozījums Ministru kabineta 2007. gada 23. janvāra noteikumos Nr. 77 „Noteikumi par valsts nodevu par ierakstu izdarīšanu politisko partiju reģistrā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums „Grozījumi likumā „Par Latvijas Republikas Uzņēmumu reģistru””, kas stājās spēkā 2014. gada 17. februārī (turpmāk – Likums).Likums „Grozījumi Politisko partiju likumā”, kas stājās spēkā 2014. gada 17. februārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Ministru kabineta 2007. gada 23. janvāra noteikumu Nr. 77 „Noteikumi par valsts nodevu par ierakstu izdarīšanu politisko partiju reģistrā” (turpmāk – Noteikumi) 2.8. apakšpunktā noteikts, ka par reģistrācijas apliecības dublikāta izsniegšanu maksājama valsts nodeva. Likuma un likuma „Grozījumi Politisko partiju likumā”, kas pieņemts Latvijas Republikas Saeimā 2014. gada 23. janvārī, regulējums paredz atteikties no Latvijas Republikas Uzņēmumu reģistra (turpmāk – Uzņēmumu reģistrs) vestā politisko partiju reģistrā ierakstīto tiesību subjektu reģistrācijas apliecību obligātas izsniegšanas un noteikt, ka turpmāk reģistrācijas apliecību vai tās dublikātu Uzņēmumu reģistrs izsniegs par maksu par pakalpojumu pēc personas pieprasījuma. Atbilstoši Ministru kabineta 2013. gada 17. decembra noteikumu Nr.1525 „Noteikumi par Latvijas Republikas Uzņēmumu reģistra maksas pakalpojumiem” 11.punktam un līdz ar Likuma spēkā stāšanos, spēkā stāsies arī minēto noteikumu pielikuma 3.1. apakšpunkts, kurā noteikta maksa par pakalpojumu par reģistrācijas apliecības izsniegšanu pēc politiskās partijas vai politisko partiju apvienības pieprasījuma.Atsakoties no reģistrācijas apliecības un tās dublikāta izsniegšanas, un nosakot, ka par reģistrācijas apliecības izsniegšanu maksājama maksa par pakalpojumu, tiks nodrošināta regulējuma ieviešanas efektivitāte un samazināts administratīvais slogs Uzņēmumu reģistra vestajos reģistros reģistrētajiem tiesību subjektiem.Reģistrācijas apliecības izsniegšana pēc politiskās partijas vai politisko partiju apvienības pieprasījuma par maksu, proti, nosakot to par Uzņēmumu reģistra sniegtu maksas pakalpojumu, ir pamatota ar šādiem argumentiem: 1) Uzņēmumu reģistram, lai nodrošinātu reģistrācijas apliecības izsniegšanu, rodas administratīvās izmaksas, jo īpaši ņemot vērā, ka tā būs papildu procedūra, kas tiks īstenota tikai atsevišķos gadījumos pēc personu pieprasījuma; 2) maksa par pakalpojumu nodrošinās regulējuma ieviešanas efektivitāti, disciplinējot personas un rosinot tās izvērtēt, vai ir nepieciešams saņemt reģistrācijas apliecību. Ņemot vērā, ka turpmāk Uzņēmumu reģistra vestā politisko partiju reģistrā ierakstītajiem tiesību subjektiem reģistrācijas apliecības tiks izsniegtas pēc pieprasījuma, maksājot maksu par pakalpojumu, nepieciešams svītrot Noteikumu 2.8. apakšpunktu, kas nosaka valsts nodevas likmi par reģistrācijas apliecības dublikāta izsniegšanu. |
| 3. | Projekta izstrādē iesaistītās institūcijas | Tieslietu ministrija, Uzņēmumu reģistrs. |
| 4. | Cita informācija | Nav. |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz Uzņēmumu reģistra vestajā politisko partiju reģistrā jau reģistrētajām politiskajām partijām un to apvienībām, kā arī tām, kas nākotnē iesniegs pieteikumus ierakstīšanai politisko partiju reģistrā. Šobrīd Uzņēmumu reģistra vestajā politisko partiju reģistrā ierakstītas 74 politiskās partijas un 7 politisko partiju apvienības.2013. gadā viena politiskā partija ir pieprasījusi reģistrācijas apliecības dublikāta izsniegšanu. Neviena no politisko partiju apvienībām reģistrācijas apliecības dublikātu 2013. gadā nav pieprasījusi. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazina administratīvo slogu gan Uzņēmumu reģistra vestajā politisko partiju reģistrā reģistrētajiem tiesību subjektiem, gan Uzņēmumu reģistrā nodarbinātajiem, kuru darba pienākumos ietilpst pakalpojumu sniegšanas nodrošināšana Uzņēmumu reģistra klientiem. Politiskajām partijām un to apvienībām turpmāk nebūs obligāts pienākums saņemt, uzrādīt reģistrācijas apliecību vai izgatavot un iesniegt reģistrācijas apliecības dublikātu valsts un pašvaldību institūcijās, savukārt Uzņēmumu reģistrā nodarbinātajiem nebūs katru reizi, reģistrējot jaunu politisko partiju vai to apvienību, jāsagatavo un jāizsniedz reģistrācijas apliecība. |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupai, ko veido fiziskas personas, nepārsniedz 200 *euro*, bet juridiskām personām – 2000 *euro*, tādēļ šis anotācijas punkts uz projektu nav attiecināms. |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (latos) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  | 0 | 0 |
| 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta ietekme uz valsts budžetu un pašvaldību budžetiem izvērtēta likumprojekta „Grozījumi likumā „Par Latvijas Republikas Uzņēmumu reģistru”” (Nr. 635/Lp11) sākotnējās ietekmes novērtējuma ziņojumā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

*Anotācijas IV, V un VI sadaļa – projekts šīs jomas neskar.*

Tieslietu ministre B. Broka

05.03.2014. 09:25

939

L. Letiņa

67031734, Laima.Letina@ur.gov.lv